
ประกาศองค์การบริหารส่วนตำบลนาท่ามเหนือ
เรื่อง  การรับลงทะเบียนผู้มีสิทธิรับเงินเบี้ยยังชีพผู้สูงอายุ 
 ประจำปีงบประมาณ  พ.ศ. ๒๕๕๖
...........................................................
ตามที่กระทรวงมหาดไทยได้ประกาศใช้ระเบียบกระทรวงมหาดไทย  ว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น  พ.ศ. ๒๕๕๒  เพื่อใช้ในการดำเนินงานการจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น  นั้น

เพื่อให้การดำเนินการเป็นไปด้วยความถูกต้อง  เรียบร้อย  องค์การบริหารส่วนตำบลนาท่ามเหนือ  จึงขอประกาศให้ผู้สูงอายุที่มีคุณสมบัติตามหลักเกณฑ์ต่อไปนี้  และมีความประสงค์จะขอรับการสงเคราะห์เบี้ยยังชีพผู้สูงอายุ  ไปติดต่อยื่นคำร้องขอขึ้นทะเบียน  ตั้งแต่วันที่  ๑ -  ๓๐  พฤศจิกายน  ๒๕๕๔  ณ  ที่ทำการองค์การบริหารส่วนตำบลนาท่ามเหนือ  ในวันและเวลาราชการ   โดยผู้สูงอายุที่มีสิทธิได้รับเบี้ยยังชีพจะต้องมีคุณสมบัติ  ดังต่อไปนี้
1. คุณสมบัติของผู้มีสิทธิได้รับเบี้ยยังชีพผู้สูงอายุ
(1) มีสัญชาติไทย
(2) มีอายุ  ๖๐ ปีขึ้นไป โดยเป็นผู้ที่เกิดก่อนวันที่  ๑  ตุลาคม  ๒๔๙๕ (ในกรณีที่ในทะเบียนราษฎร  ไม่ปรากฏวันที่  เดือนเกิด  ให้ถือว่าบุคคลนั้นเกิดในวันที่  ๑  มกราคม ของปีนั้น)
(3) ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจหรือองค์กรปกครองส่วนท้องถิ่นได้แก่  ผู้รับเงินบำนาญ  เบี้ยหวัด  บำนาญพิเศษ  หรือเงินอื่นใดในลักษณะเดียวกัน  ผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่น  ผู้ได้รับเงินเดือน  ค่าตอบแทน  รายได้ประจำ  หรือผลประโยชน์ตอบแทนอื่นที่รัฐองค์กรปกครองส่วนท้องถิ่นจัดให้เป็นประจำ  ยกเว้นผู้พิการและผู้ป่วยเอดส์ตามระเบียบกระทรวงมหาดไทย  ว่าด้วยการจ่ายเงินสงเคราะห์เพื่อการยังชีพผู้สูงอายุขององค์กรปกครองส่วนท้องถิ่น  พ.ศ. ๒๕๔๘
2. หลักฐานการขอลงทะเบียน
(1) บัตรประจำตัวประชาชนหรือบัตรอื่นที่ออกโดยหน่วยงานของรัฐที่มีรูปถ่ายพร้อมสำเนากรณีคนพิการมีบัตรประตัวคนพิการพร้อมสำเนา
(2) ทะเบียนบ้านพร้อมสำเนา
(3) สมุดบัญชีเงินฝากธนาคาร ธกส. สาขาตรัง พร้อมสำเนา








....../ในกรณีมี......

- ๒ -
ในกรณีมีความจำเป็นที่ไม่สามารถมาลงทะเบียนได้  ผู้สูงอายุอาจมอบอำนาจเป็นลายลักษณ์อักษรให้ผู้อื่นยื่นคำขอรับเบี้ยยังชีพผู้สูงอายุแทนได้
จึงประกาศมาให้ทราบโดยทั่วกัน
ประกาศ  ณ  วันที่  ๒๗  ตุลาคม  พ.ศ.  ๒๕๕๔

   (นางละมัย  จันทร์ฝาก)

